РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 40
от заседанието на Комисия ”Международна дейност” на ВСС,
проведено на 20.11.2013 г.

Днес, 20.11.2013 г., сряда от 11.30 часа, в сградата на Висшия съдебен съвет, ул. „Екзарх Йосиф” № 12, се проведе заседание на комисия “Международна дейност” в състав:

ПРЕДСЕДАТЕЛ: 	Соня Найденова 

ЧЛЕНОВЕ:    		Магдалена Лазарова 
					Мария Кузманова 
                			Милка Итова 
				Михаил Кожарев 

На заседанието присъства експертния сътрудник на комисията: Аделина Кандова - главен експерт в дирекция „Международна дейност”. 

Д Н Е В Е Н   Р Е Д:

1. ОТНОСНО: Информация от Антон Гиргинов – прокурор от ВКП, временно назначен национален експерт на позицията „Ръководител на правните експерти” в Интегрираната мисия на ЕС в областта на върховенството на закона в Ирак относно завръщането му в България, както и връщането на екипировката му, предоставена от Министерство на отбраната.
	
Комисия „Международна дейност”
Р Е Ш И:

1.1. Пътните разходи за завръщането на Антон Гиргинов в България да му бъдат възстановени от Прокуратурата на РБългария при представянето на разходооправдателен документ. 
1.2. Възлага на експертите от дирекция „Международна дейност” на ВСС да се свържат с Министерство на отбраната и с Министерство на външните работи относно установяване на начина на връщането в България на предоставената екипировка на Антон Гиргинов. 
1.3. Изпраща преписката на комисия „Бюджет и финанси”, по компетентност.

2. ОТНОСНО: Доклад от Калин Калпакчиев, Елка Атанасова, Камен Иванов и Юлиана Колева – членове на ВСС; Веселин Хаджиев – председател на ОС-Пловдив; Емилия Вакарелска – районен прокурор на РП-Стара Загора и Мартин Величков – старши експерт-юрисконсулт в дирекция „Правна” в АВСС относно участие в работно посещение в Съвета на Европа във връзка с изпълнение на Дейност 1 от Цел 4 „Изработване на механизъм за оценка на работната натовареност в съдебната система, както на индивидуално, така и на институционално ниво, с акцент върху разработени качествени показатели и критерии” на проект „Подкрепа за Висшия съдебен съвет, свързана с изграждането на капацитет и подобряване на ефективността на съдебната система” по Норвежки финансов механизъм 2009-2014, 16-18 октомври 2013 г., гр. Страсбург, Република Франция.

Комисия „Международна дейност”
Р Е Ш И:

2.1. ОТЛАГА приемането на доклада за следващо заседание на комисията.
2.2. Възлага на експертите от дирекция „Международна дейност” да осигурят подписването на доклада от участниците в работното посещение.

3. ОТНОСНО: Писмо от Министерство на външните работи относно проучване на практиката и законодателната регламентация на други държави-членки на ЕС, свързани с прилагането на санкциите от ЕС по отношение на трети държави, образувания и лица.

Комисия „Международна дейност”
Р Е Ш И:

3.1. Приема за сведение писмото от Министерство на външните работи относно проучване на практиката и законодателната регламентация на други държави-членки на ЕС, свързани с прилагането на санкциите от ЕС по отношение на трети държави, образувания и лица.

4. ОТНОСНО: Кандидатури на Димитър Халачев – следовател в Окръжен следствен отдел при Окръжна прокуратура гр. Русе; Надежда Митева – прокурор в Окръжна прокуратура гр. Русе; Илияна Балтова – съдия в Окръжен съд гр. Русе; Стоян Лазаров – военен следовател във Военноокръжна прокуратура гр. София; Мариета Маринова – съдия в Специализиран наказателен съд; Вихра Попхристова – следовател в Следствен отдел на Софийска градска прокуратура във връзка с участие в процедурата по подбор на командировани национални експерти в Евроджъст.

Комисия „Международна дейност”
Р Е Ш И:

4.1. Изисква в срок до 22.11.2013 г. Димитър Халачев – следовател в Окръжен следствен отдел при Окръжна прокуратура гр. Русе да представи писмено съгласие от административния си ръководител.
4.2. ОДОБРЯВА кандидатурите на Надежда Митева – прокурор в Окръжна прокуратура гр. Русе; Стоян Лазаров – военен следовател във Военноокръжна прокуратура гр. София; Мариета Маринова – съдия в Специализиран наказателен съд; Вихра Попхристова – следовател в Следствен отдел на Софийска градска прокуратура за командировани национални експерти към  „Евроджъст”.
4.3. НЕ ОДОБРЯВА кандидатурата на Илияна Балтова - съдия в Окръжен съд-Бургас за участие в процедурата по подбор на командировани национални експерти в Евроджъст, тъй като съгласно условията на командироването й за участие в стаж в Регистратурата на Европейския съд по правата на човека в изпълнение на Цел 2 „Повишаване на капацитета на членовете на българската съдебна система във връзка със спазването и прилагането на разпоредбите на Европейската конвенция за правата на човека” и Цел 3 „Изграждане на мрежа от съдии, специализирани в областта на човешките права” на проект „Подкрепа за Висшия съдебен съвет, свързана с изграждането на капацитет и подобряване на ефективността на съдебната система” по Норвежкия финансов механизъм 2009-2014 за срок от 1 година, считано от 28 юни 2013 г., тя има задължение да бъде адресат на въпроси от свои колеги, свързани с функционирането на ЕСПЧ и неговата практика, по време и след приключване на проекта и  да бъде обучител, в това число и в обучителните програми на НИП. 
4.4. ПРЕПРАЩА документите на одобрените кандидати до дирекция „Човешки ресурси” в Министерство на външните работи в рамките на указания срок.

5. ОТНОСНО: Молба от Александър Велинов Ангелов – съдия в Районен съд гр. Монтана, командирован в Софийски районен съд, относно кандидатстване за обявени свободни длъжности за командировани национални експерти в мисията на Европейския съюз в Косово.

Комисия „Международна дейност”
Р Е Ш И:

5.1. Изисква в срок до 22.11.2013 г. Александър Ангелов – съдия в РС-Монтана, командирован в Софийски районен съд, да представи становище от двамата административни ръководители.

6. ОТНОСНО: Уведомление от Петя Пешева-Манолова – прокурор в Софийска районна прокуратура относно получена покана за интервю в Брюксел на 19.11.2013 г., във връзка с кандидатурата й за командирован национален експерт в Европейската служба за борба с измамите /ОЛАФ/.

Комисия „Международна дейност”
Р Е Ш И:

6.1. Приема за сведение уведомлението от Петя Пешева-Манолова – прокурор в Софийска районна прокуратура във връзка с получена покана за интервю в Брюксел на 19.11.2013 г., във връзка с кандидатурата й за командирован национален експерт в Европейската служба за борба с измамите /ОЛАФ/.

7. ОТНОСНО: Писма от Прокуратурата на РБългария относно командироване в чужбина на представители на Прокуратурата.

Комисия „Международна дейност”
Р Е Ш И:

7.1. Приема за сведение писмата от Прокуратурата на РБългария, във връзка с командироване в чужбина на представители на Прокуратурата на Република България. 
	7.2. Възлага на дирекция „Международна дейност” да актуализира информацията в таблицата за командированите в чужбина лица от органите на съдебната власт, изготвена в изпълнение на решение по протокол № 28/12.09.2012 г. във връзка с решение по протокол № 27/25.07.2012 г. на комисия „Международно-правно сътрудничество” на ВСС.

8. ОТНОСНО: Писмо от Татяна Гьонева – съдия в Окръжен съд гр. Стара Загора във връзка с участие във втора работна среща в Мадрид – 12-13 декември 2013 г. по европейски проект по ЕЗА.

Комисия „Международна дейност”
Р Е Ш И:

8.1. Приема за сведение писмото от Татяна Гьонева – съдия в Окръжен съд гр. Стара Загора във връзка с участие във втора работна среща в Мадрид – 12-13 декември 2013 г. по европейски проект по ЕЗА.
8.2. Дава възможност на Татяна Гьонева - съдия в Окръжен съд гр. Стара Загора да представи допълнителна информация, с указване, че всички разходи във връзка с командироването следва да бъдат поети от съответния орган на съдебната власт, както и да представи съгласие от административния си ръководител.
9. ОТНОСНО: Въпросник от Европейската комисия за ефективност на правосъдието /CEPEJ/ - 2012-2014 г.
                                                                                                                                                                                         
Комисия „Международна дейност”
Р Е Ш И:

9.1. Допълва отговора на въпрос 208 относно бъдещи реформи – т.4. 
9.2 Възлага на експертите от дирекция „Международна дейност” на ВСС да изготвят превод на допълнения въпрос и да изпратят въпросника на електронен и хартиен носител до Министерство на правосъдието.

Т.  Р А З Н И

10. ОТНОСНО: Писмо от Министерство на правосъдието относно покана за участие в „Обучителна сесия 1.2. – Методологии за електронно управление на делата” по Компонент I „Достъп до правосъдие и правна помощ” на проект ЕвроМед Правосъдие III, 17-19 декември 2013 г., София.

Комисия „Международна дейност”
Р Е Ш И:

10.1. Отправя поканата към Вероника Николова – национално лице за контакт на ЕСМГТД за участие в „Обучителна сесия 1.2. – Методологии за електронно управление на делата” по Компонент I „Достъп до правосъдие и правна помощ” на проект ЕвроМед Правосъдие III, 17-19 декември 2013 г., София и представяне на презентация на тема: „Видеоконферентна, телеконферентна връзка и тяхното прилагане в правораздаването”.
10.2. В случай на ангажираност и невъзможност за участие в сесията, изисква от Вероника Николова да изпрати писмено уведомление, както и да посочи друго лице, което да участва в сесията и да представи предвидената презентация. 

11. ОТНОСНО: Писмо от Богдана Желявска относно покана за участие до Институт отворено общество в съвместна среща с координационния екип по проекта на Българска съдийска асоциация на 05.12.2013 г. от 17.30 часа за обсъждане на проблеми, свързани с взаимодействието с други правителствени и неправителствени организации по важни въпроси от сферата на правосъдието.

Комисия „Международна дейност”
Р Е Ш И:

11. Препраща писмото по т. 11 на съпредседателя на Гражданския съвет  г-жа Юлия Ковачева – член на ВСС, по компетентност.

12. ОТНОСНО: Писмо от Министъра на правосъдието относно определяне на лице за контакт с опит в наблюдаването и функционирането на съдебната система и съдебните реформи или в събирането на данни, свързани със съдебната власт. Първата среща е предвидено да се проведе на 2 декември 2013 г. 

Комисия „Международна дейност”
Р Е Ш И:

12.1. ОПРЕДЕЛЯ Христина Тодорова – директор на дирекция „Международна дейност” за лице за контакт с Европейската комисия за развитието на „Информационното табло на ЕС в областта на правосъдието”, както и да се обменят мнения за най-добрите практики за ефективност на съдебните системи, включително събирането на данни. 

ПРЕДСЕДАТЕЛ 
НА КОМИСИЯТА:
					     	 СОНЯ НАЙДЕНОВА
Експертен сътрудник:
Директор на дирекция
„Международна дейност”
Хр. Тодорова
Технически сътрудник:
М. Георгиева